钦定古今图书集成/理学汇编/字学典/第056卷 > 《明赵宧光金石林绪论》 > 《飞白书势铭》宋·鲍照
## 钦定古今图书集成/理学汇编/字学典/第056卷 > 《明赵宧光金石林绪论》 > 《飞白书势铭》宋·鲍照

秋毫精劲，霜素凝鲜。霑此瑶波，染彼松烟。超工《八法》，
尽奇六文。鸟企龙跃，珠解泉分。轻如游雾，重似崩云。
锋绝剑摧，惊势箭飞。差池燕起，振迅鸿归。临危制节，
中险腾机。圭角星芒，明丽烂逸。丝萦发垂，平理端密。
盈尺锦裁，片字金溢。《仙芝》烦弱，既匪足质；虫虎缋綷，
又安能匹。君子品之，是最神笔。